open-index/open-wikipedia-markdown huggingface dataset:
ხუზისტანის ოსტანი

**ხუზისტანის ოსტანი** () — ირანის 31 ოსტანიდან ერთ-ერთი. ესაზღვრება ირანის 6 ოსტანი: ილამი, ლურისტანი, ისპაჰანი, ჩახარ-მახალი და ბახთიარია, ქოხგილუე და ბოიერაჰმედი. ოსტანის ადმინისტრაციული ცენტრია ქალაქი აჰვაზი. პროვინციის მოსახლეობა შეადგენს 4,274,979 ადამიანს.

ხუზისტანის ოსტანში საკმაოდ ბევრი ენაა გავრცელებული. მოსახლეობის უმრავლესობა საუბრობს: სპარსულ ენაზე და ლურიზე, მოსახლეობის ნაწილი საუბრობს ასევე ხუზესტანულ აბვარულზე.

## ისტორია 
ძვ. წ. III-II ათასწლეულებში ხუზისტანის ტერიტორიაზე არსებობდა ელამის სახელმწიფო. ხუზისტანი იყო აქემენიდებისა და სასანიანთა იმპერიების ძირითადი ოლქი. 640 წელს დაიპყრეს  არაბებმა, შემდეგ შედიოდნენ ბუიდების (X-XI სს.), სელჩუკების (XI-XII სს.), ჰულაგუიანების (XIII-XIV სს.) სახელმწიფოთა შემადგენლობაში. XVI საუკუნის დასაწყისში სეფიანებმა დაიპყრეს.

## მოსახლეობა 
### ქალაქები 

## ადმინისტრაციული დაყოფა 
ხუზისტანის ოსტანი იყოფა 23 შაჰრესტნად .

* აბადანი
* ახვანი
* ანდიკა
* ანდიმეშკი
* ბაგჰმალეკი
* ბეჰბენჰანა
* დაშთ-ე-აზადაგენი
* დეზფული
* გუოთვანდი
* ჰეფგოლი
* ჰენდიჯანი
* ჰოვიეზეჰი
* იზეჰი
* ჰორემეშეჰრი
* ლელი
* მაშჰაჰრი
* მესჯედ სულეიმანი
* ომიდიეჰი
* რამჰორმოზი
* რამშირი
* შედეგანი
* შუში
* შუშტარი

## რესურსები ინტერნეტში 
* Choqa Zanbil Ziggurat Official website 
* Official website of Khuzestan Governorship 
* Khuzestan Business Directory 
* Ayapir archeological site 
* Khuzestan Travel Guide 
* Khuzestan Province Department of Education  (in Persian)
* Images of Khuzestan 
* Khuzestan branch of the Iranian Students' News Agency  (ISNA)
* Khuzestan: The First Front in the War on Iran?  by Zoltan Grossman
* Khuzestan Heritage Conservation Group (Taryana) 
## სქოლიო
კატეგორია:ირანის ოსტანები
Nintendo DS

thumb|250px|Nintendo DS
**Nintendo DS** (შემოკლებით **DS** ან **NDS**) — ორეკრანიანი პორტატული ვიდეო თამაშების კონსოლი, რომელიც შექმნა და გამოსცა ნინტენდომ, 2004 წელს კანადაში, აშშ-ში და იაპონიაში. კონსოლი გასახსნელის დიზაინისაა, Game Boy Advance SP-ის მსგავსი, ორი ჩაშენებული LCD ეკრანით. ქვედა ეკრანი სენსორულია. Nintendo DS-ს ასევე აქვს ჩაშენებული მიკროფონი და ვაირლესი IEEE 802.11 (Wi-Fi), რომლის მეშვეობით მოთამაშეებს საშუალება აქვთ დაუკავშირდნენ ერთმანეთს. ეს იყო პირველი ნინტენდოს კონსოლი, რომელიც იაპონიამდე გამოიცა ჩრდილო ამერიკაში.

## რესურსები ინტერნეტში 
ოფიციალური Nintendo DS-ის საიტი 

კატეგორია:2004 წელს წარდგენილი ნაწარმი
კატეგორია:მეშვიდე თაობის ვიდეო თამაშების კონსოლები
კატეგორია:Wi-Fi მოწყობილობები
კატეგორია:პორტატული ვიდეო თამაშების კონსოლები
კატეგორია:Nintendo
კატეგორია:Nintendo-ს კონსოლები
ჩაჰარ-მაჰალი და ბახთიარიის ოსტანი

**ჩაჰარ-მაჰალი და ბახთიარიის ოსტანი** () — ირანის 31 ოსტანიდან ერთ-ერთი. ესაზღვრება ირანის 3 ოსტანი: ქოხგილუე და ბოიერაჰმედი, ხუზისტანი და ისპაჰანი. ადმინისტრაციული ცენტრია ქალაქი შხრე-კორდი. ჩახარ-მახალი და ბახთიარიის ოსტანის მოსახლეობა შეადგენს 634,299 ადამიანს.

ჩახარ-მახალი და ბახთიარიის ოსტანში ყველაზე გავრცელებული ენებია: ლური, სპარსული და ქაშქაი.

## ადმინისტრაციული დაყოფა 
ჩახარ-მახალი და ბახთიარიის ოსტანი იყოფა 6 შაჰრესტნად.

### შაჰრისტანები 
## რესურსები ინტერნეტში
* Official website of Chahar Mahaal and Bakhtiari Governorship 
* Provincial Bureau for Budget, Planning, and Management (سازمان مدیریت و برنامه ریزی) 
* Shahrekord Municipality (شهرداری شهرکرد)  
* Provincial Bureau for Telecommunications (شرکت مخابرات) 
## სქოლიო
კატეგორია:ირანის ოსტანები
Rockstar Advanced Game Engine

**Rockstar Advanced Game Engine** (შემოკლებით **RAGE**) — თამაშის ძრავა, რომელიც შეიქმნა მცირე ჯგუფის, RAGE Technology Group-ის მიერ ვიდეო თამაშების დეველოპერ Rockstar San Diego-ში, Rockstar-ის სხვა სტუდიებთან თანამშრომლობით. ძრავა გამოიყენეს შემდეგ პლატფორმებზე: PC, PlayStation 3, Wii, Xbox 360, PlayStation 4, Xbox One. RAGE დაფუძნებულია Angel Game Engine-ის ძრავაზე, რომელიც, თავდაპირველად შექმნა კომპანია Angel Studios-მა.

Rockstar Advanced Game Engine არის სრულად ფუნქციონალური თამაშის ძრავა, რომელშიც ინტეგრირებული არის გრაფიკული, ფიზიკური, ანიმაციური და ხმის ძრავა და ასევე ხელოვნური ინტელექტი. ადრეულ წლებში Rockstar საკუთარ თამაშებში იყენებდა Criterion Games-ის მიერ შექმნილ RenderWare-ის ძრავას. პირველი თამაში, რომელშიც RAGE გამოიყენეს იყო *Rockstar Games Presents Table Tennis*. 

## თამაშები RAGE-ის გამოყენებით 
## რესურსები ინტერნეტში
*Rockstar Advanced Game Engine MobyGames-ზე

## სქოლიო 
კატეგორია:Rockstar Games
კატეგორია:ვიდეო თამაშების ძრავები
ბუშირის ოსტანი

**ბუშირის ოსტანი** () — ირანის 31 ოსტანიდან ერთ-ერთი. ესაზღვრება ირანის 4 ოსტანი: ხუზისტანის, ქოხგილუე და ბოიერაჰმედი, ჰორმაზაგანი და ფარსი. ადმინისტრაციული ცენტრია ქალაქი ბუშირი. ბუშირის ოსტანის მოსახლეობა შეადგენს 634,299 ადამიანს. საკმაოდ ფართო გასასვლელი აქვს სპარსეთის ყურეზე.

ბუშირის ოსტანში ყველაზე გავრცელებული ენებია: ლური და სპარსული.

## ადმინისტრაციული დაყოფა 
ბუშირის ოსტანი იყოფა 9 შაჰრესტნად.

* ბუშირი
* დეშთესთენი
* დეშთი
* დეიერი
* დეილემი
* გენევაჰი
* ჯამი
* კენგენი
* თენგასთენი

## რესურსები ინტერნეტში 
* Bushehr Cultural Heritage Organization 
* Iran Oil Terminals Company 
* Iran Petrochemical Commercial Company 
* Pars Special Economic Energy Zone
* National Iranian Gas Company
* National Petrochemical Company of Iran 
* Bushehr Province Department of Education  (ირანულად)

## სქოლიო
კატეგორია:ირანის ოსტანები
ჰორმაზაგანის ოსტანი

**ჰორმაზაგანის ოსტანი** () — ირანის 31 ოსტანიდან ერთ-ერთი. ესაზღვრება ირანის 4 ოსტანი: ბუშირი, ფარსი, სისტანი და ბელუჯისტანი და ქერმანი. ადმინისტრაციული ცენტრია ქალაქი ბენდერ-აბასი. ჰორმაზაგანის ოსტანის მოსახლეობა შეადგენს 1,403,67 ადამიანს. საკმაოდ ფართო გასასვლელი აქვს სპარსეთის ყურეზე.

ჰორმაზაგანის ოსტანში ყველაზე გავრცელებული ენებია: არაბული და სპარსული. აგრეთვე გავრცელებულია სხვა ენებიც, რომლებზედაც მოსახლეობის შედარებით მცირე რაოდენობა საუბრობს.

## ადმინისტრაციული დაყოფა 
ჰორმაზაგანის ოსტანი იყოფა 9 შაჰრესტნად.

* აბუმუსა
* ბენდერ-აბასი
* ბანდერ-ლენგეჰი
* ბესტეკი
* გევბენდი
* ჰეჯიაბადი
* ჯესკი
* ქემირი
* მინები
* ქეშმი
* რუდენი

## რესურსები ინტერნეტში 
* Official website of Hormozgan Governorship 
* Hormozgan Cultural Heritage Organization 
* Hara UNESCO Biosphere Reserve 
* Geno UNESCO Biosphere Reserve 

## სქოლიო
კატეგორია:ირანის ოსტანები
ლევან ხმალაძე

**ლევან ხმალაძე** (დ. 6 აპრილი, 1985, თბილისი) — ქართველი ფეხბურთელი, კვიპროსული „ოთელოსისა“  და საქართველოს ეროვნული ნაკრების ცენტრალური ნახევარმცველი.

## კარიერა 
### საკლუბო  
ლევან ხმალაძემ კარიერა 2001 წლიდან დაიწყო. თავდაპირველად  თბილისის „ნორჩ დინამოელში“ დაიწყო  თამაში, შემდეგ გადავიდა თბილისის „დინამოში“, ხოლო სამი სეზონის შემდეგ კლუბმა ბოლნისის „სიონში“ გაანათხოვრა. ლევანის ბოლნისური კარიერა ძალიან კარგ დროს დაემთხვა, 2005–2006 წლების სეზონში „სიონმა“ საქართველოს ჩემპიონის ტიტული მოიპოვა. 2010 წელს თამაშობდა ხაიფის „ჰაპოელში“. 2008 წელს ხმალაძე კვლავ  დინამოში დაბრუნდა, სადაც 2013 წლამდე ითამაშა. 2013 წელს ხმალაძემ გიორგი შაშიაშვილთან და ირაკლი ლექვთაძესთან ერთად „დინამო“ დატოვა. სეზონის დასრულებამდე იცავდა საჩხერის „ჩიხურას“ ღირსებას. ივნისიდან კვიპროსული „ოთელოსის“ ფეხბურთელია.

### სანაკრებო  
ლევან ხმალაძე 2008 წლიდან  თამაშობს ეროვნულ  ნაკრებში. იმავე წლის აგვისტოში უელსთან გასამართ ამხანაგურ შეხვედრაში ნაკრების მწვრთნელმა ექტორ კუპერმა გამოიძახა. აღსანიშნავია, რომ ეს მატჩი ექტორისთვისაც და ლევანისთვისაც სადებიუტო იყო ეროვნულ ნაკრებში. შემდეგ იყო ძირითად შემადგენლობაში იტალიასთან.

## ტიტულები 
* უმაღლესი ლიგა ჩემპიონი (4): 2004/2005, 2005/2006, 2007/2008, 2012/2013
* უმაღლესი ლიგა ფინალისტი (2): 2008/2009, 2010/2011
* საქართველოს  თასის გამარჯვებული (2): 2008/2009, 2012/2013
* საქართველოს თასის ფინალისტი (1): 2013/2014
* საქართველოს  სუპერთასის გამარჯვებული (1): 2008/2009
* საქართველოს  სუპერთასის ფინალისტი (2): 2009/2010, 2013/2014

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

## სქოლიო 
კატეგორია:დაბადებული 1985
კატეგორია:ქართველი  ფეხბურთელები
კატეგორია:ნორჩი დინამოელის ფეხბურთელები
კატეგორია:თბილისის დინამოს ფეხბურთელები
კატეგორია:ბოლნისის სიონის ფეხბურთელები
კატეგორია:ხაიფის ჰაპოელის ფეხბურთელები
კატეგორია:საჩხერის ჩიხურას ფეხბურთელები
კატეგორია:ოთელოსის ფეხბურთელები
კატეგორია:პაფოსის ფეხბურთელები
კატეგორია:დაბადებული 6 აპრილი
კატეგორია:ცოცხალი ადამიანები
საგველა

thumb
**საგველა** () — რთული ყვავილედი. მის მთავარ ღერძზე სხვადასხვა სიმაღლეზე ვითარდება გვერდითი ტოტები, რომლებიც თავის მხრივ იტოტებიან და ივითარებენ ისევ ყვავილედ ან პატარა ყვავილედებს (მარცვლოვნები — თავთავებს, რთულყვავილოვნები — კალათებს და სხვა).

## ლიტერატურა 
კატეგორია:მცენარეთა მორფოლოგია
ქოჰგილუიე და ბოიერაჰმადის ოსტანი

**ქოჰგილუიე და ბოიერაჰმადის ოსტანი** () — ირანის 31 ოსტანიდან ერთ-ერთი. ესაზღვრება ირანის 5 ოსტანი: ხუზისტანი, ჩახარ-მახალი და ბახთიარია, ისპაჰანი, ფარსი და ბუშირი. ადმინისტრაციული ცენტრია ქალაქი იასუჯი. ქოხგილუე და ბოიერაჰმედის ოსტანის მოსახლეობა შეადგენს 634,299 ადამიანს.

ქოხგილუე და ბოიერაჰმედის ოსტანში ყველაზე გავრცელებული ენებია: ლური და სპარსული.

## ადმინისტრაციული დაყოფა 
ქოხგილუე და ბოიერაჰმედის ოსტანი იყოფა 5 შაჰრესტნად.

## რესურსები ინტერნეტში 
* ქოხგილუე და ბოიერაჰმედის ოსტანის ოფიციალური საიტი 
## სქოლიო
კატეგორია:ირანის ოსტანები
ზაგროსი

**ზაგროსი** () — მთათა სისტემა ირანის ტერიტორიაზე. მდებარეობს ირანის მთიანეთის სამხრეთ-დასავლეთით. ნაწილი ერაყის ტერიტორიაზეც ვრცელდება. სიგრძე დაახლოებით 1500 კმ, სიგანე 200-300 კმ. უმაღლესი მწვერვალი 4550 მ (მთა ზარდქუჰი) ქალაქ ისპაანის სიახლოვეს მდებარეობს. მწვერვალებზე მცირე მყინვარებია. ზაგროსი ჩრდილო-დასავლეთიდან სამხრეთ-აღმოსავლეთისაკენ გადაჭიმული ურთიერთპარარელური ქედების სისტემაა. ქედები ერთიმეორისაგან გამოყოფილია ვიწრო, კანიონისებრი ხეობებითა და ქვაბულებით. ჩამოყალიბებულია რამდენიმე ეკოსისტემა, რომელთაგან გამორჩეული ადგილი უკავია ტყისა და ტყე-სტეპის ზონებს. აგებულია მეზოზოური და კაინოზოური კირქვებითა და ფიქლებით. ასაკი ალპის მთების ასაკს უახლოვდება. განვითარებულია კარსტი. მარილიანი ბორცვები და მყინვარები ზაგროსისთვის აგრეთვე ნიშანდობლივი ფორმებია.

განვითარებულია მშრალი სუბტროპიკული კლიმატი. ჭარბობს მთა-უდაბნოს ლანდშაფტი. რელიეფის ფორმების ტიპური ერთეულებია: მლაშობები, ტბები და ოაზისები. არის ნავთობის საბადოები. ხარობს ფინიკის პალმა, ვაზი და ციტრუსები.

სოფლის მეურნეობის ნიშნები ზაგროსის მთისწინეთში ჯერ კიდევ ჩვენი წელთაღრიცხვის 9000 წ. შეინიშნება, კერძოდ ქალაქებს: ანშანსა და სუზში. ჯარმო წარმოადგენს ერთადერთ არქეოლოგიურ ძეგლს. აღსანიშნავია აგრეთვე შანიდარის მღვიმე, სადაც აღმოაჩინეს ნეანდერტალელის კვალი.

## რესურსები ინტერნეტში 
კატეგორია:ირანის ქედები
კატეგორია:ერაყის ქედები
რობერტ გორდონის უნივერსიტეტი

**რობერტ გორდონის უნივერსიტეტი** (ინგლ. **Robert Gordon University** ან **RGU**) — თანამედროვე უნივერსიტეტი, რომელიც მდებარეობს აბერდინში, შოტლანდია. მას საფუძველი ჩაუყარა 1750 წელს რობერტ გორდონმა, 1992 წელს მიენიჭა უნივერსიტეტის სტატუსი, ხოლო 2009 აღიარებულ იქნა ბრიტანეთის საუკეთესო თანამედროვე უნივერსიტეტად. ამჟამად მასში 12,790 სტუდენტი სწავლობს 145 საბაკალავრო და სამაგისტრო კურსზე.

## რესურსები ინტერნეტში
* უნივერსიტეტის ვებსაიტი

კატეგორია:რობერტ გორდონის უნივერსიტეტი
კატეგორია:უნივერსიტეტები ანბანის მიხედვით
ხალხოსნები

**ხალხოსნები** („ტეტიანთა მოტრფიალენი“, „დიაკვნის შვილები“) — ეროვნულ-გამათავისუფლებელი მოძრაობის ერთ-ერთი მიმდინარეობის წარმომადგენელნი, გლეხობის ინტერესების გამომხატველნი, რომელთა უმთავრეს მიზანს ხალხთან დაახლოება, მის სასიცოცხლო ინტერესთა ღრმად წვდომა, მისი შეგნების გამოღვიძება და ბრძოლისთვის მომზადებას წარმოადგენდა. ქართველ ხალხოსნებს იდეოლოგიურად ახალი არაფერი შეუქმნიათ, მათი მსოფლმხედველობა რუსული „ნაროდნიკობის“ იდეალებით იკვებებოდა. მაინც თავიანთი შემოქმედებით (მხატვრული და პუბლიცისტური თხზულებებით) ქართულ ლიტერატურაში შემოიტანეს თავისებური კოლორიტი, ცხოვრების თავისებური ხედვა. ხალხოსნებს ჰქონდათ თავიანთი ბეჭვდითი ორგანოები („იმედი“, „მნათობი“, „შრომა“), სხვა ჟურნალ-გაზეთებშიც თანამშრომლობდნენ და ქადაგებდნენ გლეხურ სოციალიზმს, საჭიროებას რევოლუციისა, რომლის მამოძრავებელ ძალად გლეხობას მიიჩნევდნენ, ებრძოდნენ თავადაზნაურობას.

## ლიტერატურა
*ვ. კოტეტიშვილი, რჩეული ნაწერები, 1965; 
*ა. კენჭოშვილი, XIX ს. 80-იანი ქართული მწერლობა, წიგნი.: ქართული ლიტერატურის ისტორია, IV, 1974

კატეგორია:საქართველოს ისტორია
საგლეხო

**საგლეხო** (სამართ. ისტ.), მიწათმფლობელობის სახეობა — „გლეხთ საფერი“ ადგილ-მამული ფეოდალურ საქართველოში. ფეოდალის ადგილ-მამულის გამოცალკევებული ნაწილი, რომელიც ხოდაბუნისა („საბატონო დიდი ყანისა“) და ზვრისაგან („მეპატრონის ვენაჴისაგან“) განსხვავებით, გლეხებზე გაიცემოდა. საგლეხო ნაწილობრივ საიჯარო (როგორც წესი — საღალო) იყო, ჩვეულებრივ კი მემკვიდრეობით ფლობისა და საბატონო ბეგარის პირობით ცალკეულ კომლებზე ნაწილდებოდა. ამის გამო საგლეხო მამულადაც და საკომლოდაც  იწოდებოდა, თანაც ადგილ-მამულის თავისებურ ერთეულად გამოიყენებოდა (მაგ., ალექსანდრე კახთა მეფემ სვეტიცხოველს 1979 „ალაზანს გაღმა, ფიჩხოვანს თორმეტი მთელი მამულო საგლეხო“ შესწირა). ბექას და აღბუღას სამართალში (მ. 56) საგლეხო ფუძე, ხოლოვახტანგ VI-ის სამართალში (მ. 103) საგლეხო ადგილი იხსენიება. 

## ლიტერატურა
**ფუტკარაძე ი.,*ქსე, ტ. 8, გვ. 615, თბ., 1984

კატეგორია:ფეოდალური საქართველო
ტიმოთე, აღაპი და თეკლე

**წმიდა მოწამენი ტიმოთე, აღაპი და თეკლე** – წმინდანები, მათი ხსენების დღე არის ძველი სტილით 19 აგვისტო, ახალი სტილით  - 1 სექტემბერი.  ისინი 304 წელს ეწამნენ. წმიდა ტიმოთე პალესტინის კესარიის ქალაქ ღაზაში დაიბადა. მან შეისწავლა საღმრთო წერილი და თავისი ქადაგებით მრავალი მოაქცია ქრისტიანობაზე. იმპერატორების, დიოკლეტიანესა და მაქსიმინუსის (286-305) მიერ ქრისტიანთა დევნის წლებში ნეტარი მარტვილი შეიპყრეს და მმართველი ურბანოსის სამსჯავროზე წარადგინეს. წმიდა მოწამე სასტიკად აწამეს, ბოლოს კი, როდესაც მის მოუდრეკლობაში დარწმუნდნენ, ცეცხლში შეაგდეს და დაწვეს.

იმავე ქალაქში და იმავე წელს ეწამნენ ქრისტესთვის წმიდა აღაპი და თეკლა. ისინი მტარვალებმა ველურ მხეცებს დააგლეჯინეს.

## ლიტერატურა
„წმიდანთა ცხოვრება“, ტომი III, თბილისი, 2001 წ. გვ. 194

კატეგორია:III საუკუნის ქრისტიანი წმინდანები
წმინდა პიტირიმი

**წმინდა პიტირიმი** – წმინდანი, მისი ხსენების დღე არის ძველი სტილით 19 აგვისტო, ახალი სტილით  - 1 სექტემბერი.  წმიდა პიტირიმმა, ველიკოპერმელმა ეპისკოპოსმა, მოწამეობრივად აღსრულებული მღვდელმთავრის, გერასიმეს (გ. 1441 წლის შემდგომ; ხს. 6 თებერვალს) შემდეგ ჩაიბარა ველოკომპერის საეპისკოპოსო კათედრა. მანამდე ნეტარი მამა არქიმანდრიტის ხარისხში წინამძღვრობდა ჩუდოვოს მონასტერს. მოგვიანებით მან შექმნა კანონი მოსკოველი მიტროპოლიტის, წმინდა ალექსისა (ხს. 25 თებერვალს) და შეკრიბა ცნობები მისი ცხოვრების შესახებ. წმიდა პიტირიმის მოციქულებრივი ღვაწლი მალე დაეტყო ეპარქიაში შემავალ წარმართთა ცხოვრებას და ნელ-ნელა, მათი ქრისტიანობაზე მოქცევის პარალელურად, სისხლისღვრამაც იკლო.

წმიდანის ღვაწლით გაავებული ვოგულთა ტომის წარმართი მეთაური ასიკა, რომელიც თანდათან კარგავდა გავლენას ხალხზე, ერთხელ თავს დაესხა მღვდელმთავარს და სიცოცხლეს გამოასალმა. ორმოცი დღის განმავლობაში ესვენა წმიდა პიტირიმის გვამი პაპანაქება სიცხეში, მაგრამ ხრწნილება არ მიჰკარებია. იგი დაკრძალეს უსტ-ვიმის ხარების საკათედრო ტაძარში.

## ლიტერატურა
* „წმიდანთა ცხოვრება“, ტომი III, თბილისი, 2001 წ. გვ. 194

კატეგორია:XV საუკუნის ქრისტიანი წმინდანები
საგზაო ნიშნები

thumb
**საგზაო ნიშნები** — გარკვეული ფორმის, ზომისა და შეფერილობის გრაფიკული გამოსახულებები, რომლებსაც დგამენ საავტომობილო გზებზე და ქალაქის ქუჩებში მძღოლებისა და ქვეითად მოსიარულეთათვის სახიფათო უბნებზე, მათთვის საჭირო ინფორმაციის მისაწოდებლად.  იმის გამო, რომ საავტომობილო პარკი გაცილებით უფრო სწრაფად იზრდება, ვიდრე საავტომობილო გზების ქსელი, სატრანსპორტო ნაკადების მოწესრიგება ერთ-ერთი ძირითადი საყოფაცხოვრებო პრობლემაა. რამდენადაც უფრო მეტად აკმაყოფილებს გზა თანამედროვე მოთხოვნებს, მით უფრო ნაკლებია საგზაო ნიშნების რაოდენობა და პირიქით.საგზაო ნიშნების საზრიანი გამოყენება ხშირად წარმატებით ცვლის მოძრაობის უსაფრთხოების ძვირადღირებულ ღონისძიებებს.
thumb|left|
1968 წელს ვენაში მიიღეს კონვენცია საგზაო ნიშნებსა და სიგნალებზე, 1971 წელს კი ჟენევაში - ამ კონვენციის დამატებითი ევროპის შეთანხმება.
 
  საგზაო ნიშნები ეროვნული კანონმდებლობის მოთხოვნებისა და სტანდარტის მიხედვით იყოფა 7
 ჯგუფად. ესენია:
 1. გამაფრთხილებელი;
 2. პრიორიტეტის;
 3. ამკრძალავი;
 4. მიმთითებელი;
 5. საინფორმაციო-მაჩვენებელი;
 6. სერვისის;
 7. დამატებითი ინფორმაციის ნიშნები

კატეგორია:საგზაო ნიშნები
კატეგორია:გზების უსაფრთხოება
კატეგორია:სიმბოლოები
სევეროსი და მემნონი

**წმინდა სევეროსი და მემნონი** – წმინდანი, მისი ხსენების დღე არის ძველი სტილით 20 აგვისტო, ახალი სტილით  - 2 სექტემბერი. წმიდა მოწამენი სევეროსი, მემნონი და მათთან ოცდაჩვიდმეტი მოწამე თრაკიის ფილიპოპოლში აღესრულნენ იმპერატორ დიოკლეტიანეს (284-305) დროს. ქრისტეს სარწმუნოების მხნე აღსარებისთვის წმიდა სევეროსი საშინლად აწამეს, ბოლოს კი თავი მოჰკვეთეს. როდესაც მმართველმა შეიტყო, რომ წმიდა სევეროსმა ასისთავი მემნონი ქრისტიანობაზე მოაქცია, ისიც სატანჯველად გადასცა. მასთან ერთად ეწამა კიდევ ოცდაჩვიდმეტი ქრისტიანი. ყველა მათგანს ხელ-ფეხი მოაჭრეს და გახურებულ ღუმელში შეყარეს (+304).

## ლიტერატურა
„წმიდანთა ცხოვრება“, ტომი III, თბილისი, 2001 წ. გვ. 196

კატეგორია:III საუკუნის ქრისტიანი წმინდანები
ისპაჰანის ოსტანი

**ისპაჰანის ოსტანი** () — ირანის 31 ოსტანიდან ერთ-ერთი. ესაზღვრება ირანის 8 ოსტანი: ჩახარ-მახალი და ბახთიარია, ქოხგილუე და ბოიერაჰმედი, ლურისტანი, მარკაზი, ყუმი,სემნანი, იაზდი და ფარსი. ადმინისტრაციული ცენტრია ქალაქი ისპაანი. ისპაჰანის ოსტანის მოსახლეობა შეადგენს 4,559,256 ადამიანს. 

ისპაჰანის ოსტანში საკმაოდ ბევრი ენაა გავრცელებული. ყველაზე მეტად საუბრობენ: ლური, სპარსულ და ქაშქურ ენებზე. ეთნიკურად ქართველები და სომხები საუბრობენ ქართულ და სომხურ ენებზე.

## ადმინისტრაციული დაყოფა
ისპაჰანის ოსტანი იყოფა 20 შაჰრესტნად.

*არან-ო-ბიდგოლი
*არდესტენი
*ბორხარ-ო-მეიმე
*ჩადეგანი
*ფალავარჯანი
*ფერეიდანი
*ფერეიდუნ-შაჰრი
*გოლფაიგანი
*ისპაანი
*ქაშანი
*შაჰინშაჰრი
*ხომეინიშაჰრი
*ლენჯანი
*სემირომი
*მობარაქე
*ნაინი
*ნაჯაფაბადი
*ნათანზი
*შაჰრეზა
*თირან-ო-ქარვანი
*ბუინ-მიანდაშთი

## რესურსები ინტერნეტში 
* Official website 
* Isfahan Cultural Heritage Organization 
* Isfahan Province Department of Education 
* Isfahan information and pictures 
* Naein News 

## სქოლიო
კატეგორია:ირანის ოსტანები
წმინდა ილიოდორე და დოსე

**წმინდა ილიოდორე და დოსე** — წმინდანები. მათი ხსენების დღე არის ძველი სტილით 20 აგვისტო, ახალი სტილით — 2  სექტემბერი. წმინდა მოწამენი ილიოდორე და დოსე (ანუ დოსა) ქრისტესთვის ეწამნენ სპარსეთში მეფე შაპურ II-ის ზეობისას, 380 წელს.

## ლიტერატურა
*„წმიდანთა ცხოვრება“, ტომი III, თბილისი, 2001 წ. გვ. 196

კატეგორია:IV საუკუნის ქრისტიანი წმინდანები
სარმეან კათოლიკოსი

**სარმეან კათოლიკოსი** — ქართველი წმინდანი, მისი ხსენების დღე არის ძველი სტილით 21 აგვისტო, ახალი სტილით  - 3  სექტემბერი. კათოლიკოსი საქართველოს ეკლესიას მესაჭეობდა 767-779 წლებში. მისი მამამთავრობა საქართველოში არაბთა ბატონობას დაემთხვა. არაბები სასტიკად დევნიდნენ ქრისტიანებს, ავიწროებდნენ ღვთისმსახურებს, ყველგან მაჰმადიანობის დამკვიდრებას ცდილობდნენ, მაგრამ, მიუხედავად ამისა, სარმეან კათოლიკოსის მამათავრობის დროს თვით ამირას საბრძანებელ ქალაქ თბილისშიც კი მრავალი ეკლესია მოქმედებდა. სარმეანი მტკიცე დამცველი იყო მართლმადიდებლობისა, მაგრამ ერთხელ, ყველიერის ხუთშაბათს, შიომღვიმის მონასტერში სარმეანმა „გამოუძიებლივ“ აზიარა მასთან ძღვნით მისული უცნობები, რომლებიც თურმე იაკობიტთა მწვალებლობის მიმდევრები ყოფილან. „იმ ღამესვე ძილში ზეგარდამოეხილა სარმეანს ესრეთ წინდაუხედაობა და უღირსებით შეურაცხებულ ხარისხისა მისისა“, გამოღვიძებულმა კათოლიკოსმა შეკრიბა ეპისკოპოსები, აუწყა მომხდარი, მათ წინაშე დაწვა იაკობიტთა მორთმეული ძღვენი და „ცრემლით სტიროდა ცთომასა თვისსა“. ყოვლადმოწყალე ღმერთმა მალე აუწყა წმიდა სარმეანს მისი ასეთი შეცოდების შენდობა, მცხეთიდანაც მოვიდა ეპისკოპოსთა წერილი: 

ასეთი ღვთის შიშით, სიმდაბლით, სარწმუნოებითა და სიყვარულით შემკული მღვდელმთავარი სიბრძნით განაგებდა თავის სამწყსოს: შენდებოდა ეკლესია-მონასტრები, იქმნებოდა უძვირფასესი სასულიერო ხასიათის ლიტერატურა, ეკლესიის სწავლების სიწმიდის დაცვითა და ცოდვათა ტყვეობისაგან გამოხსნით თანდათან მზადდებოდა ხორციელი ტყვეობისაგან განთავისუფლების კონკრეტული ღონისძიებები.

ქართლის კათოლიკოსთა ქრონოლოგიებში მისი კათოლიკოსობა 767 (ზოგი ვარაუდით 760) წლიდან 774 წლამდე გრძელდება.

## იხილეთ აგრეთვე
* საქართველოს მართლმადიდებელი ეკლესიის მეთაურები

## ლიტერატურა
*„ქართველ წმიდანთა ცხოვრებანი“, თბილისი, 2004 წ.
*„წმიდანთა ცხოვრება“, ტომი III, თბილისი, 2001 წ. გვ. 197–198

კატეგორია:ქართველი წმინდანები
კატეგორია:VIII საუკუნის ქრისტიანი წმინდანები
კატეგორია:საქართველოს კათოლიკოსები
სამოელ წინასწარმეტყველი

[thumb|right|200px|პატარა სამოელი ([ჯოშუა რეინოლდსის ნახატი, 1753 წელი)]]
**სამოელ წინასწარმეტყველი** – ძველი აღთქმის წმინდანი, მისი ხსენების დღე არის ძველი სტილით 20 აგვისტო, ახალი სტილით  - 2 სექტემბერი. ისრაელის მეთხუთმეტე და უკანასკნელი მსაჯული - ქრისტეს შობამდე 1046 წელზე მეტი ხნის წინ ცხოვრობდა. იგი ლევიტელთა ტომიდან იყო. მისი დედა - ანა დიდხანს იტანჯებოდა უშვილობის გამო. ბოლოს უფალმა შეისმინა თავისი მხევლის მხურვალე ვედრება და უბოძა ძე, რომელსაც სამოელი - „გამოთხოვილი“ დაარქვეს. როდესაც ყმაწვილს სამი წელი შეუსრულდა, მშობლებმა იგი სელომში წაიყვანეს და მღვდელმთავარ ელის მიაბარეს, რომელიც, იმავდროულად, ისრაელთა მსაჯულიც იყო.  თორმეტი წლის ასაკში მას ზეგარდამო ეუწყა, რომ ღმერთი მღვდელმთავრის მთელი სახლეულობის დასჯას აპირებდა 

წინასწარმეტყველება ახდა, როდესაც რჩეული ერის სამკვიდრებელს შემოსეულმა ფილისტიმელებმა ოცდაათი ათასი ისრაელი, მათ შორის ელის ძეები - ოფნე და ფინეზი ერთ დღეს ამოხოცეს და ტაძრის კიდობანიც გაიტაცეს. ეს რომ შეიტყო, თავზარდაცემული ელი წაიქცა, ხერხემალი გადაიმტვრია და მოკვდა. ისრაელის დაცემით შეძრწუნებულ ფინეზის ცოლსაც მშობიარობისას აღმოხდა სული.

ელის შემდეგ ისრაელის მსაჯული სამოელი გახდა. ორმოცი წელი მკაცრად და პირუთვნელად სჯიდა და წინამძღვრობდა იგი ისრაელებს, შემდეგ კი, მხცოვანებაში შესულმა, თავისი ძეები - იოველი და აბია დაადგინა მსაჯულებად. ვერ აღმოჩნდნენ შვილები მამის ღირსეული მემკვიდრეები. ანგარებას დამონებულები, ხშირად შემცოდეთა სასარგებლოდ წყვეტდნენ საქმეებს. ამის გამო ისრაელის უხუცესებმა სამოელს მოსთხოვეს, სხვა ხალხის მსგავსად მათთვისაც მეფე დაედგინა. ამაში წინასწარმეტყველმა განჭვრიტა საშინელი დაცემა ერისა, რომელსაც მანამდე თავად უფალი წინამძღვრობდა თავის რჩეულთა მეშვეობით. პირველი მეფე, რომელიც აკურთხა წინასწარმეტყველმა, იყო საული. ღვთის ურჩობაში მისი მხილების შემდეგ კი დავითს სცხო მირონი. საულისგან დევნილი დავითი ხშირად სწორედ სამოელთან პოულობდა ხოლმე თავშესაფარს. წმინდა წინასწარმეტყველი ღრმა მოხუცებულობაში გარდაიცვალა. მისი ცხოვრება ბიბლიაშია აღწერილი (1 მეფ; ზირ. 46.16-23). 406 წელს უფლის სათნომყოფლის უხრწნელი ნაწილები იუდეიდან კონსტანტინოპოლში გადაასვენეს.

## ლიტერატურა
„წმიდანთა ცხოვრება“, ტომი III, თბილისი, 2001 წ. გვ. 195–196

კატეგორია:წმინდანები
წმინდა ვასა

**წმინდა ვასა** — მართლმადიდებელი ეკლესიის წმინდანი, ხსენების დღე (შვილებთან თეოგნისთან აღაპისა და პისტისთან  ერთად) არის ძველი სტილით 21 აგვისტო, ახალი სტილით - 3 სექტემბერი. იგი წარმართი ქურუმის მეუღლე იყო და შვილებთან - თეოგნესთან, აღაპისთან და პისტთან ერთად მაკედონიის ედესაში ცხოვრობდა. იგი ქრისტიანული კეთილმსახურებით იყო აღზრდილი და ძეებსაც ქრისტეს სიყვარულს უნერგავდა. იმპერატორ გალერიუსის (305-311) დროს მეუღლემ ნეტარი ვასა შვილებთან ერთად მმართველთან დაასმინა. მაცხოვრის მსასოებლებმა მუქარის მიუხედავად უარი განაცხადეს კერპებისთვის მსხვერპლის შეწირვაზე. მაშინ დედის თვალწინ ვაჟების წამება დაიწყეს: უფროსი, თეოგნე დაკიდეს და რკინის ჩანგლებით ჯიჯგნეს. ყრმა აღაპი თავიდან მკერდამდე გაატყავეს. ბოლოს ნაბოლარას - პისტს მისდგნენ. დედა ამხნევებდა მათ და ქრისტესთვის სატანჯველების უდრტვინველად დათმენისკენ მოუწოდებდა. ბოლოს ყმაწვილებს თავები მოჰკვეთეს (ერთი გადმოცემით, ძმებმა მაკედონიის ქალაქ ედესაში აწამეს, სხვა ცნობით - თესალიის ლარისში). წმინდა ვასა საპყრობილეში გამოამწყვდიეს და აშიმშილეს, მაგრამ ანგელოზი ზეციური საკვებით ზრდიდა ნეტარს. შემდეგ მას მრავალგვარი სატანჯველები დაატეხეს თავს. ჯალათები ცდილობდნენ, ჯერ ცეცხლში დაეწვათ, შემდეგ - წყალში დაეხრჩოთ ქრისტეს ტარიგი, მხეცებსაც მიუგდეს დასაგლეჯად, მაგრამ სულიწმიდის მადლით დაცული დედა უვნებელი რჩებოდა. როდესაც უსჯულოებმა ვასა საპყრობილეში შეიყვანეს, მან ზევსის ქანდაკი ნამსხვრევებად აქცია. მაშინ წმიდანი ზღვაში მოისროლეს, მაგრამ მოულოდნელად ნავი მოცურდა და სამმა ნათელმოსილმა ჭაბუკმა ქრისტეს მხევალი ზედ აიყვანა (ღირსი ნიკოდიმოს მთაწმიდელი ფიქრობდა, რომ ეს ჭაბუკები ამსოფლიდან ვასაზე ადრე გასული მისი ძეები იყვნენ). რვა დღის შემდეგ ნეტარი დედა ნავიდან კუნძულ ალონზე ჩავიდა, კვიზიკის მახლობლად - პონტისპირეთში ან მარმარილოს ზღვაში. ადგილობრივმა მმართველმა მისგან კერპებისთვის მსხვერპლის შეწირვა მოითხოვა და, როდესაც პასუხად მტკიცე უარი მიიღო, არგნებით გვემა უფლის რჩეული, შემდეგ კი მისთვის თავის მოკვეთა ბრძანა.

ცნობილია, რომ დაახლოებით 450 წელს ქალკედონში უკვე არსებობდა წმიდა მოწამე ვასას სახელობის ტაძარი.

## ლიტერატურა
* „წმიდანთა ცხოვრება“, ტომი III, თბილისი, 2001 წ. გვ. 199

კატეგორია:II საუკუნის ქრისტიანი წმინდანები
წმინდა ფელიქსი

**წმინდა ფელიქსი** – მართლმადიდებელი ეკლესიის წმინდანი, ხსენების დღე  არის ძველი სტილით 22 აგვისტო, ახალი სტილით - 4 სექტემბერი. იგი არის თანამედროვე ევლალია ქალწულისა. როდესაც ქრისტესთვის წამებულ ევლალიას ცხედარს ხიდან ხსნიდნენ ფელიქსმა, მას სიხარულის ცრემლებით მიმართა: „ქალბატონო ევლალია, შენ ჩვენზე ადრე შეიქენი მოწამეობრივი გვირგვინის ღირსი!“ სამი დღის წინ გარდაცვლილმა ევლალიამ მისკენ გამოიხედა და გაიღიმა. ფელიქსი მალე თვითონაც წამებით აღესრულა ქრისტესთვის.

## ლიტერატურა
„წმიდანთა ცხოვრება“, ტომი III, თბილისი, 2001 წ. გვ. 202

კატეგორია:III საუკუნის ქრისტიანი წმინდანები
წმინდა ლუპე

**წმინდა ლუპე** – მართლმადიდებელი ეკლესიის წმინდანი, ხსენების დღე  არის ძველი სტილით 23 აგვისტოს და 26 ოქტომბერს, ახალი სტილით - 5 სექტემბერს და  8 ნოემბერს. იგი III-IV საუკუნეთა მიჯნაზე ცხოვრობდა და წმიდა დიდმოწამე დიმიტრი თესალონიკელის (ხს. 8 ნოემბერს) ერთგული მსახური იყო. იგი დაესწრო თავისი ბატონის მოწამეობრივ აღსასრულს. დიდმოწამე დიმიტრის ბეჭდით, სისხლინი სამოსლითა და წმიდანის სახელით წმიდა ლუპე თესალონიკში მრავალ სასწაულს აღასრულებდა. ნეტარი ნებით ჩაბარდა უღმრთოებს და იმპერატორ  გალერიუსის (305-311) ბრძანებით თავი მოჰკვეთეს (+306 წლის შემდეგ).

## ლიტერატურა
„წმიდანთა ცხოვრება“, ტომი III, თბილისი, 2001 წ. გვ. 202

კატეგორია:III საუკუნის ქრისტიანი წმინდანები
ფარსის ოსტანი

**ფარსის ოსტანი** () — ირანის 31 ოსტანიდან ერთ-ერთი. ესაზღვრება ირანის 6 ოსტანი: ქოხგილუე და ბოიერაჰმედი, ისპაჰანი, ქერმანი, იაზდი, ჰორმაზაგანი და ბუშირი. ადმინისტრაციული ცენტრია ქალაქი შირაზი. ფარსის ოსტანის მოსახლეობა შეადგენს 4,336,878 ადამიანს.

ფარსის ოსტანში საკმაოდ ბევრი ენაა გავრცელებული. ყველაზე მეტად საუბრობენ: ლური, სპარსულ და ქაშქურ ენებზე, მოსახლეობის მნიშვნელოვანი ნაწილი საუბრობს ასევე ფარსის დიალექტზე.

ეს პროვინცია ასევე ცნობილია როგორც „ფარსისტანი“.

## ადმინისტრაციული დაყოფა 
ფარსის ოსტანი იყოფა 23 შაჰრესტნად.

right
* აბადე
* არსენჯენი
* ბოვანტარი
* დარაბი
* ჯეხრომი
* კაზერუნი
* ლამერდი
* ლარი
* მამასანი
* მარვდეშთი
* მოჰრი
* ნეირიზი
* საადაშთეჰრი
* სარვესტანი
* საფაშეჰრი
* სეპიდანი
* ფასა
* ფირუზაბადი
* ხაჯიბადი
* მონჯი
* **შირაზი**
* ეგლიდი
* ეტახბენი

## რესურსები ინტერნეტში 
* Cultural Heritage Foundation of Fars Province 
* ფარსის ოსტნის ოფიციალური საიტი 
* Fars Chamber of Commerce 
* Fars Regional Library of Science and Technology
* Fars Province Department of Planning and Management 
* Shiraz Chamber of Commerce 

## სქოლიო
კატეგორია:ირანის ოსტანები
ანდრია სტრატილატი

**ანდრია სტრატილატი** – წმინდანი, მისი ხსენების დღე არის ძველი სტილით 19 აგვისტო, ახალი სტილით - 1 სექტემბერი. იგი რომაელთა ლაშქარში მსახურობდა იმპერატორ მაქსიმინუსის (286-305) ზეობისას. მას ნათლისღება ჯერ არ მიეღო, მაგრამ მტკიცედ სწამდა იესო ქრისტე. თავისი სიმამაცის, ძლევამოსილებისა და სამართლიანობისთვის ანდრია ყველას ძლიერ უყვარდა. როდესაც სპარსელთა ურიცხვმა მხედრობამ სირიის საზღვრები გადალახა, მმართველმა ანტიოქოსმა მომხდურებთან ბრძოლის ხელმძღვანელობა სწორედ მას დაავალა. ბრძოლის წინ წმინდანმა ასე მიმართა თავის მცირერიცხოვან მხედრობას:

სტრატილატის სიტყვებით სულიერ თვალებახელილმა მებრძოლებმა მაცხოვრის სახელი ახსენეს და ისე ეკვეთნენ მტერს. შედეგად - მცირე რაზმმა სპარსთა უთვალავ სპას სამარცხვინო დამარცხება აგემა და ქვეყნიდან განდევნა. ამ ლაშქრობამ წმინდა ანდრიას სახელი ბრწყინვალე დიდებით შემოსა. მოშურნეებმა მმართველს მოახსენეს, რომ იგი ქრისტიანი იყო და თავისი რაზმიც ქრისტიანობაზე მოაქცია. წმიდანი სამსჯავროზე იხმეს და საწამებლად გადასცეს. წამების შემდეგ მმართველმა ანტიოქოსმა წმინდანი სხვა მხედრებთან ერთად საპყრობილეში ჩაყარა და დიოკლეტიანეს აუწყა მომხდარის შესახებ - თავად ვერ გაბედა სახელგანთქმული გმირის სიკვდილით დასჯა. უსჯულო თვითმპყრობელმა იცოდა, თუ როგორ უყვარდა ლაშქარს წმიდა ანდრია, შეეშინდა ამბოხისა და ბრძანა, გაეთავისუფლებინათ მოწამეები, შემდეგ კი სხვადასხვა საბაბით ცალ-ცალკე მოეკლათ.

საპყრობილიდან გამოსულმა აღმსარებლებმა ქალაქ ტარსოსს მიმართეს და აქ ადგილობრივი მღვდელმთავრის, პეტრესა და ბერიის ეპისკოპოსის, ნონეს ხელით მოინათლნენ. შემდგომ ქრისტეს ტარიგებმა ტაქსანატად წოდებულ ადგილას გადაინაცვლეს. ანტიოქოსმა კილიკიის ოლქის მმართველ სელევკუსს ამცნო, დასწეოდა მეომრებს და თითქოსდა საბრძოლო დროშების დატევებისათვის, ყველანი ამოეჟლიტა. წმიდა ანდრია თავისი რაზმით მდევარს სომხეთის სანახებში, ქალაქ ტაბრში დაბანაკებული დაუხვდა - გამოცხადების მიხედვით ისინი სწორედ აქ უნდა აღსრულებულიყვნენ მოწამეობრივად. ანდრიამ თავის მხედრებს მოუწოდა, არ შეშინებოდათ სიკვდილის; ილოცა ყველასათვის, ვინც მათ ხსოვნას პატივს მიაგებდა და უფალს შესთხოვა, მაკურნებელი წყარო აღმოეცენებინა იმ ადგილას, სადაც მათი სისხლი დაიღვრებოდა. ამ ლოცვის დროს მოწამეები, რომლებიც არანაირ წინააღმდეგობას არ უწევდნენ მომხდურთ, მახვილებით აჩეხეს (+ 302). იმავ წამს მიწიდან მაკურნებელმა წყარომ ამოხეთქა. ეპისკოპოსები პეტრე და ნონე ღვთისმსახურებთან ერთად ფარულად მიჰყვებოდნენ ნეტარი ანდრიას რაზმის კვალს. უფალმა სწორედ მათ არგუნა მარტვილთა წმიდა ცხედრების დაფლვა.

## ლიტერატურა 
* წმიდანთა ცხოვრება, ტომი III, თბილისი, 2001 წ., გვ. 193–194

კატეგორია:III საუკუნის ქრისტიანი წმინდანები
წმინდა ლუკიუსი

**წმინდა ლუკიუსი** — წმინდანი მართლმადიდებლურ რელიგიაში. მისი ხსენების დღე არის ძველი სტილით 20 აგვისტო, ახალი სტილით  — 2  სექტემბერი. წმიდა მოწამე ლუკიუსი, სენატორი, ქრისტეს აღსარებისთვის მახვილით აჩეხეს კუნძულ კრეტაზე 310 წელს.

## ლიტერატურა 
* წმიდანთა ცხოვრება, ტომი III, თბილისი, 2001 წ. გვ. 196

კატეგორია:III საუკუნის ქრისტიანი წმინდანები
Entertainment Software Rating Board

**Entertainment Software Rating Board** (შემოკლებით **ESRB**) — საკუთარი თავის მარეგულირებელი ორგანიზაცია, რომელიც აფასებს რეკლამის დირექტივებს, ვიდეო თამაშებს და სხვა გასართობ პროგრამებს კანადასა და აშშ-ში.

ESRB დაარსდა 1994 წელს Entertainment Software Association-ის მიერ (ოფიციალურად Interactive Digital Software Association). 2003 წლის მონაცემებით, მას შეფასებული ჰქონდა 350 სხვადასხვა გამომცემლების 8,000 თამაში.

## რესურსები ინტერნეტში
* 

კატეგორია:ვიდეო თამაშის ორგანიზაციები
კატეგორია:ვიდეო თამაშების რეიტინგის სისტემები
კატეგორია:1994 წელს დაარსებული კომპანიები
მერაბ მამულაშვილი

**მერაბ მამულაშვილი** (დ. 20 ივნისი, 1958) — ქართველი კომპოზიტორი.

დაამთავრა თბილისის სახელმწიფო კონსერვატორია. პედაგოგები იყვნენ ნუკრი დავითაშვილი (ვიოლონჩელო, მუს.-კომედიის მთავარი დირიჟორი) და ვალოდია ღოღობერიძე (კონტრაბასი, თბილისის ოპერის კონცერტმეისტერი), რომელთაც მნიშვნელოვანი წვლილი შეიტანეს მომავალი მუსიკოსის ჩამოყალიბებაში. 

## რესურსები ინტერნეტში
* მერაბ მამულაშვილი — Tbilisi.gov.ge
* ინტერვიუ მერაბ მამულაშვილთან — Presa.ge

კატეგორია:ქართველი კომპოზიტორები
კატეგორია:დაბადებული 20 ივნისი
კატეგორია:დაბადებული 1958
კატეგორია:თბილისის სახელმწიფო კონსერვატორიის კურსდამთავრებულები
ბერკეტი

მინი|ბერკეტი
**ბერკეტი** — მცირე ძალის მეშვეობით დიდი ძალის გასაწონასწორებელი უმარტივესი მექანიზმი. ბერკეტი მყარი სხეულია, რომელიც ბრუნავს ღერძის გარშემო, ამ ღერძის მართობ სიბრტყეში მდებარე ძალების მოქმედებით. ბერკეტის წონასწორობის პირობა ზოგადად ის არის, რომ ამ სიბრტყესთან ბრუნვის ღერძის გადაკვეთის წერტილის მიმართ ძალთა მომენტების ალგებრული ჯამი ნულის ტოლია. თუ ბერკეტზე მოქმედებს ორი ძალა (მამოძრავებელი P და წინააღმდეგობის Q), მაშინ ბერკეტის წონასწორობის პირობაა: Pa=Qb, სადაც a და b - ბერკეტის მხრებია. მაშასადამე, მამოძრავებელი ძალა იმდენჯერ ნაკლები იქნება წინააღმდეგობის ძალაზე, რამდენჯერაც a მხარი მეტია b მხარზე; მაგრამ ამვე დროს რამდენჯერაც a მხარი მეტია b მხარზე, იმდენჯერ A წერტილის გადაადგილება მეტია B წერტილის გადაადგილებაზე. ე. ი. რამდენჯერაც ვიგებთ ძალაში, იმდენჯერ ვაგებთ გადაადგილებაში (მექანიკის „ოქროს წესი“).

ბერკეტის წონასწორობის პირობა, როდესაც მასზე სიმძიმის ძალა მოქმედებს, მოგვცა არქიმედემ (ძვ. წ. III საუკუნე); წონასწორობის ზოგადი პირობა ძალთა მომენტების საშუალებით ფრანგმა მათემატიკოსმა პ. ვარინიონმა მიიღო (1687). ბერკეტს, როგორც უმარტივეს იარაღს, უხსოვარი დროიდან იყენებენ. ამჟამადაც ტექნიკაში იგი მრავალი მექანიზმისა და მანქანის შემადგენელი ნაწილია.

## იხილეთ აგრეთვე 
* ენერგიის მუდვიბისა და გარდაქმნის კანონი
* ბერკეტული მექანიზმი

## ლიტერატურა 
კატეგორია:უბრალო მექანიზმები
Nintendo

**Nintendo Co., Ltd.** — იაპონური მრავალეროვნული ვიდეო თამაშების კომპანია, რომლის სათავო ოფისი კიოტოში მდებარეობს. ის ქმნის და აქვეყნებს როგორც ვიდეო თამაშებს, ისე ვიდეო თამაშების კონსოლებს.

დაარსდა 1889 წლის 23 სექტემბერს იაპონიის ქალაქ კიოტოში, ფუსაჯირო იამაუჩის მიერ. თავდაპირველად, კომპანია აწარმოებდა ხელნაკეთ სათამაშო ბანქოს, „ჰანაფუდას“. 1960-იან წლებში, Nintendo-მ სათამაშოების, მოგვიანებით კი ვიდეო თამაშების წარმოებას შეუდგა. 1970-იან წლებში კომპანიამ პირველი არკადული თამაშები შექმნა, ხოლო 1977 წელს პირველი სათამაშო კონსოლი, Color TV-Game გამოუშვა. Nintendo წამყვან კომპანიად იქცა მას შემდეგ, რაც 1980-იან წლებში ბაზარზე „Donkey Kong“ (1981) და Nintendo Entertainment System (NES) გამოსცა, რომელიც იაპონიის ფარგლებს გარეთ „Super Mario Bros.-თან ერთად 1985 წელს გამოვიდა.

მომდევნო წლებში, Nintendo-მ გამოუშვა ვიდეო თამაშების ინდუსტრიაში ყველაზე წარმატებული კონსოლები, მათ შორის Game Boy (1989), Super Nintendo Entertainment System (1991), Nintendo DS (2004), Wii (2006) და Nintendo Switch (2017). კომპანიამ აგრეთვე შექმნა ან გამოსცა მრავალი ცნობილი ფრენჩაიზი, მათ შორის „Mario“, „Donkey Kong“, „The Legend of Zelda“, „Animal Crossing“ და „Pokémon. კომპანიის თილისმა, მარიო, ერთ-ერთი ყველაზე ცნობილი გამოგონილი პერსონაჟია, ხოლო Nintendo-ს სხვა გმირებმა — მათ შორის ლუიჯი, დონკი კონგი, სამუსი, ლინკი, კირბი და პიკაჩუ — საერთაშორისო აღიარება მოიპოვეს. კომპანიის ფრენჩაიზებზე დაყრდნობით შეიქმნა რამდენიმე ფილმი და თემატური პარკები.

2025 წლის მაისის მონაცემებით, Nintendo-ს კონსოლების გაყიდვებმა 860 მილიონს, ხოლო თამაშების გაყიდვებმა 5.9 მილიარდ ერთეულს გადააჭარბა. იგი, იაპონიასა და მსოფლიოში მრავალ შვილობილ კომპანიას ფლობს. აგრეთვე ჰყავს მეორე მხარის დეველოპერები, მათ შორის HAL Laboratory, Intelligent Systems და Game Freak. Nintendo იაპონიის ერთ-ერთი უმდიდრესი და დაფასებული კომპანიაა.

## რესურსები ინტერნეტში 
* 
* 

## სქოლიო
კატეგორია:1889 წელს დაარსებული კომპანიები

კატეგორია:ვიდეო თამაშების მწარმოებელი კომპანიები
კატეგორია:ვიდეო თამაშების კომპანიები იაპონიაში
კატეგორია:ვიდეო თამაშების გამომცემელი კომპანიები
კატეგორია:იაპონური ბრენდები
კატეგორია:იაპონიის კინოკომპანიები
კატეგორია:იაპონიაში ბაზირებული ტრანსნაციონალური კომპანიები
კატეგორია:იაპონიის სათამაშოების კომპანიები
იეზდის ოსტანი

**იეზდის ოსტანი** () — ირანის 31 ოსტანიდან ერთ-ერთი. ესაზღვრება ირანის 6 ოსტანი: ფარსი, ისპაჰანი, სემნანი, სამხრეთ ხორასანი, ხორასან-რეზავი და ქერმანი. ადმინისტრაციული ცენტრია ქალაქი იეზდი. იეზდის ოსტანის მოსახლეობა შეადგენს 958,318 ადამიანს. 

იეზდის ოსტანში ყველაზე გავრცელებული ენებია: სპარსული და ბეჰდინი.

## ადმინისტრაციული დაყოფა 
იეზდის ოსტანი იყოფა 10 შაჰრესტნად.

* აბრერჰუნი
* არდაქენი
* ბერქი
* ხეთემი
* მაჰრიზი
* მეიბუდი
* სედუგჰი
* ტებესი
* ტაფტი
* იაზდი

## რესურსები ინტერნეტში 
* Yazd Geography and History 
* Official website of Yazd Governorship 
* Iran Chamber of Commerce
* Cultural Heritage Organization of Yazd Province 
* Panorama inside the Masjid-i-Jame mosque 
* GhoolAbad.com 

## სქოლიო
კატეგორია:ირანის ოსტანები
ბრენდან ფრეიზერი

**ბრენდან ჯეიმზ ფრეიზერი** (; დ. 3 დეკემბერი, 1968, ინდიანაპოლისი, ინდიანა, აშშ) — კანადელ-ამერიკელი მსახიობი, რომელიც ცნობილია ბლოკბასტერებში, კომედიებსა და დრამებში შესრულებული როლებით. მიღებული აქვს რამდენიმე ჯილდო, მათ შორის ოსკარი, კინომსახიობთა გილდიის ჯილდო, კრიტიკოსთა არჩევანის კინოჯილდო, არის ოქროს გლობუსისა და BAFTA-ს ნომინანტი. დაამთავრა კორნიშის ხელოვნების კოლეჯი 1990 წელს.

მისი კინოდებიუტი შედგა ფილმში „საჰაერო ბრძოლა“ (1991). სახელი მოიხვეჭა 1992 წელს ფილმებში „გაყინული კალიფორნიელი“ და „სკოლის კავშირები“. უფრო მეტად გაითქვა სახელი ფილმში „ჯორჯი ჯუნგლებიდან“ (1997) და ვარსკვლავად იქცა „მუმიას“ ტრილოგიაში (1999–2008) შესრულებული რიკ ო’კონელის როლით. ამას გარდა, მონაწილეობა აქვს მიღებული ფილმებში: „ღმერთები და მონსტრები“ (1998), „აფეთქება წარსულიდან“ (1999), „წყნარი ამერიკელი“ (2002), „შეჯახება“ (2004), „სურვილით დაბრმავებული“ (2000) და „მოგზაურობა დედამიწის ცენტრში“ (2008).

ჯანმრთელობის პრობლემების, პერსონალური დანაკარგებისა და მასზე განხორციელებული სექსუალური ძალადობის გამო 2000-იანი წლების ბოლოსა და 2010-იანების შუა პერიოდში კარიერული ვარდნა ჰქონდა. ტელევიზიაში ყოფნისას შეასრულა როლები ისტორიულ მინისერიალში „ტეხასის აჯანყება“ (2015), Showtime-ის დრამაში „საყვარლები“ (2016–2017), FX-ის სერიალში „ნდობა“ (2018) და HBO Max-DC Universe-ის სერიალში „საბედისწერო პატრული“ (2019–დღემდე).

მისი კარიერული აღზევება მას შემდეგ დაიწყო, რაც მონაწილეობა მიიღო სტივენ სოდერბერგის ფილმში „მკვეთრი მოძრაობის გარეშე“ (2021) და დარენ არონოფსკის ფილმში „ვეშაპი“ (2022). შესრულებული როლით დრამაში „ვეშაპი“ მოიგო ოსკარი საუკეთესო მსახიობი კაცისთვის, კრიტიკოსთა არჩევანის კინოჯილდო საუკეთესო მსახიობი კაცისთვის და კინომსახიობთა გილდიის ჯილდო.

## ფილმოგრაფია
## რესურსები ინტერნეტში
*
*
*

კატეგორია:კანადელი ამერიკელები
კატეგორია:კანადელი მსახიობები
კატეგორია:დაბადებული 1968
კატეგორია:დაბადებული 3 დეკემბერი
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:ინგლისელი ამერიკელები
კატეგორია:გერმანელი ამერიკელები
კატეგორია:ირლანდიელი ამერიკელები
კატეგორია:შოტლანდიელი ამერიკელები
კატეგორია:მსახიობები ანბანის მიხედვით
კატეგორია:ცოცხალი ადამიანები
გულისტანის ოსტანი

**გულისტანის ოსტანი** () — ირანის 31 ოსტანიდან ერთ-ერთი. ესაზღვრება ირანის 3 ოსტანი: მაზანდარანი, სემნანი და ჩრდილოეთი ხორასანი. გულისტანის ოსტანს ესაზღვრება თურქმენეთი. ოსტანის ადმინისტრაციული ცენტრია ქალაქი გორგანი. გულისტანის ოსტანის მოსახლეობა შეადგენს 1,617,087 ადამიანს. 

გულისტანის ოსტანში ყველაზე გავრცელებული ენებია: მაზანდარანული, თურქმენული და სპარსული.

## ადმინისტრაციული დაყოფა 
გულისტანის ოსტანი იყოფა 12 შაჰრესტნად.

* ალიბედი
* აქელე
* აზედშეჰრი
* ბანდერ-ე-გეზი
* ბანდერ-ე-თურქმანი
* გორდებ-ე-ქავეუსი
* გორგანი
* ქოლაეჰრი
* კორდლიუ
* მერევაჰტეპაჰი
* მინუდეშთი
* რემიენი

## რესურსები ინტერნეტში 
* გულისტანის ოსტნის ოფიციალური საიტი 

## სქოლიო
კატეგორია:ირანის ოსტანები
ქერმანის ოსტანი

**ქერმანის ოსტანი** () — ირანის 31 ოსტანიდან ერთ-ერთი. ესაზღვრება ირანის 5 ოსტანი: ჰორმაზაგანი, ფარსი, იაზდი, სამხრეთი ხორასანი და სისტანი და ბელუჯისტანი. ადმინისტრაციული ცენტრია ქალაქი ქერმანი. ქერმანის ოსტანის მოსახლეობა შეადგენს 2,652,413 ადამიანს. 

ქერმანის ოსტანში ყველაზე გავრცელებული ენებია: სპარსული, ქაშქური და თურქული ენის სპეციალური დიალექტი.

## ადმინისტრაციული დაყოფა 
ქერმანის ოსტანი იყოფა 18 შაჰრესტნად.

* ანბერაბედი
* ბეფტი
* ბემი
* ბარდსეირი
* ფეჰრეჯი
* გელეი გენჯი
* ჯიროფტი
* ქეჰნუჯი
* ქერმანი
* ჰუჰბონანი
* მენუჯენი
* რებერი
* რაფსენჯენი
* რევერი
* როუდბერ-ე-ჯოუნუბი
* შეჰრ-ე-ბებეკი
* სირჯენი
* ზერენდი

## რესურსები ინტერნეტში 
* Photos from Kerman
* Kerman Cultural Heritage Organization 
* Kerman Specially Designated Economic Zone 
* A Review of Music in Kerman 
* http://www.kerman.ir 
## სქოლიო
კატეგორია:ირანის ოსტანები
სემნანის ოსტანი

**სემნანის ოსტანი** () — ირანის 31 ოსტანიდან ერთ-ერთი. ესაზღვრება ირანის 8 ოსტანი: მაზანდარანი, გულისტანი, ჩრდილოეთი ხორასანი, ხორასან რეზავი, იაზდი, ისპაჰანი, ყუმი, თეირანი. ადმინისტრაციული ცენტრია ქალაქი სემნანი. სემნანის ოსტანის მოსახლეობა შეადგენს 2,652,413 ადამიანს. 

სემნანის ოსტანში ყველაზე გავრცელებული ენებია: სპარსული, ქაშქური, სემნანი, სენგსერი და მაზანდარნული.

## ადმინისტრაციული დაყოფა
სემნანის ოსტანი იყოფა 4 შაჰრესტნად .

## რესურსები ინტერნეტში 
*History of Semnan Province 
*Information on Semnan  National geosience database of Iran
*Semnan Cultual Heritage Organization 
*A google video from Semnan city 
## სქოლიო
კატეგორია:ირანის ოსტანები
PlayStation 3

**PlayStation 3** (შემოკლებით **PS3**) — Sony Computer Entertainment-ის მესამე ვიდეო თამაშის კონსოლი, PlayStation 2-ის შთამომავალი და PlayStation-ის სერიის წევრი. PlayStation 3-მა კონკურენცია გაუწია Microsoftს Xbox 360-სა და ნინტენდოს Wii-ს. იგი მეშვიდე თაობის ვიდეო თამაშის კონსოლია.

PS3-ს მის წინამორბედებთან შედარებით აქვს ონლაინ თამაშის გაუმჯობესებული ფუნქცია, PlayStation Network და Blue-Ray დისკების წაკითხვის შესაძლებლობა

PS3 პირველად გამოსცეს 2006 წლის 11 ნოემბერს იაპონიაში, 17 ნოემბერს - ჩრდილო ამერიკასა და სამხრეთ ამერიკაში, ხოლო ამავე წლის 23 მარტს ევროპასა და ოკეანეთში. ორნაირი მოდელი იყო ხელმისაწვდომი: მთავარი მოდელი 20 GB-იანი მყარი დისკით (HDD) და პრემიუმ მოდელი 60 GB-იანი მყარი დისკითა და რამდენიმე დამატებითი ფუნქციით (20 GB-იანი მოდელი არ გამოუშვეს ევროპასა და ოკეანეთში). ამის შემდეგ კონსოლის რამდენიმე რევიზია გამოიცა, რომელთაგანაც აღსანიშნავია თხელი მოდელი, გამოსული 2009 წლის სექტემბერში.

## რესურსები ინტერნეტში 
;ოფიციალური საიტები
* აზია 
* PlayStation 3 – სონის უდიდესი გამოწვევა  
* ავსტრალია 
* კანადა 
* ახალი ზელანდია 
* გაერთიანებული სამეფო 
* აშშ 

## სქოლიო
;დირექტორიები
* 

კატეგორია:სახლის ვიდეო თამაშების კონსოლები
კატეგორია:PlayStation
კატეგორია:PlayStation 3
კატეგორია:Sony-ს კონსოლები
კატეგორია:Blu-ray დისკი
კატეგორია:მეშვიდე თაობის ვიდეო თამაშების კონსოლები
კატეგორია:Cell BE არქიტექტურა
კატეგორია:PlayStation (ბრენდი)
კატეგორია:2000-იანების სათამაშოები
კატეგორია:2010-იანი წლების სათამაშოები
კატეგორია:2006 წელს წარმოდგენილი პროდუქტები
ევლალია ქალწული

**ევლალია ქალწული** – მართლმადიდებელი ეკლესიის წმინდანი, ხსენების დღე (შვილებთან თეოგნისთან აღაპისა და პისტისთან  ერთად) არის ძველი სტილით 22 აგვისტო, ახალი სტილით - 4 სექტემბერი. წმიდა მოწამე ევლალია დაიბადა ესპანეთში, ქალაქ ბარკიონის (დღევანდელი ბარსელონა) მახლობლად. მშობლებმა იგი ქრისტეს სარწმუნოებით და კეთილმსახურებით აღზარდეს. თოთხმეტი წლის ასაკიდან ქალწული მშობლიურ სახლში განმარტოებით ცხოვრობდა და თანატოლებთან ერთად ლოცვით, წმიდა წერილის კითხვითა და ხელსაქმით იყო დაკავებული. იმპერატორების, დიოკლეტიანესა და მაქსიმიანუსის (286-305) მიერ ქრისტიანთა დევნის დროს ქალაქ ბარკიონში მმართველი დაკიანე ჩავიდა მართლმორწმუნეების ამოსაჟლეტად. ეს რომ გაიგო, ევლალია ღამით ფარულად გავიდა სახლიდან და დილით უკვე ქალაქში იყო. გოგონამ გაჭირვებით გააღწია შეკრებილ ბრბოში და ამხილა მსაჯული, რომელიც ხალხს ჭეშმარიტი ღმერთის გმობას და ეშმაკებისთვის მსხვერპლის შეწირვას აიძულებდა. დაკიანემ ბრძანა, არგნებით დაუნდობლად ეგვემათ წმიდანი, მაგრამ იგი ახოვნად ითმენდა სატანჯველს, მსაჯულს კი უთხრა, უფალმა ტკივილის შეგრძნებისგან გამათავისუფლაო. მარტვილი ხეზე დაკიდეს, გაატყავეს და ცეცხლით დაუწყეს წამება. დაკიანემ ნიშნის მოგებით ჰკითხა ნეტარს: „სად არის შენი ღმერთი, რომელსაც ჰხადი?“ ევლალიამ უპასუხა: „უფალი ჩემს გვერდითაა, მაგრამ შენ შენი სიბილწის გამო მისი დანახვა არ შეგიძლია“. წმიდა მოწამის ლოცვისას: „აჰა, ესერა ღმერთი შემწე ჩემდა არს და უფალი შემწყნარებელ სულისა ჩემისა“ (ფს. 53.4), ცეცხლის ალი ჯალათებისკენ მიიქცა და ისინი მიწაზე დაენარცხნენ. ნეტარი ევლალია მხურვალედ ევედრებოდა უფალს, მიეღო მისი სული და ამ ლოცვაში აღესრულა კიდეც. 

შეკრებილმა ხალხმა ცხადად დაინახა, თუ როგორ მოსწყდა თეთრი მტრედი მის ბაგეებს და ზეცაში აიჭრა. მარტვილის მშობლები, რომლებმაც შვილი უკვე მიცვალებული იპოვეს, ტიროდნენ, მაგრამ ხარობდნენ კიდეც იმის გამო, რომ მათი ასული წმიდანთა დასს შეერთო. როცა ქრისტეს ტარიგის ცხედარს ხიდან ხსნიდნენ, ერთმა ქრისტიანმა, სახელად ფელიქსმა, მას სიხარულის ცრემლებით მიმართა: „ქალბატონო ევლალია, შენ ჩვენზე ადრე შეიქენი მოწამეობრივი გვირგვინის ღირსი!“ სამი დღის წინ გარდაცვლილმა ევლალიამ მისკენ გამოიხედა და გაიღიმა. ფელიქსი მალე თვითონაც წამებით აღესრულა ქრისტესთვის.

## ლიტერატურა
*„წმიდანთა ცხოვრება“, ტომი III, თბილისი, 2001 წ. გვ. 201–202

კატეგორია:III საუკუნის ქრისტიანი წმინდანები
თადეოზი (სამოცდაათთაგანი)

thumb|წმ. თადეოზ მოციქული
**წმინდა მოციქული თადეოზი** – სამოცდაათ მოციქულითაგანი, მისი ხსენების დღე არის ძველი სტილით 21 აგვისტო, ახალი სტილით  - 3 სექტემბერი. იგი ტომით ებრაელი იყო, იგი სირიის ქალაქ ედესაში დაიბადა. იერუსალიმში დღესასწაულზე ჩასულმა მოისმინა იოანე ნათლისმცემლის ქადაგება, მისი ხელით მიიღო სინანულის ნათლობა მდინარე იორდანეში და პალესტინაში დარჩა. შემდეგ ნეტარმა მაცხოვარი იხილა და მას დაემოწაფა. უფალმა იგი იმ სამოცდაათს შორის გამოარჩია, რომლებიც   იესო ქრისტეს ზეცად ამაღლების შემდეგ თადეოზი ქადაგებდა სირიასა და მესოპოტამიაში. ჩავიდა ედესაშიც და ქრისტიანობაზე მოაქცია მთავარი ავგაროზი, ხალხი და ქურუმები.

გადმოცემით, როდესაც წმიდანი პირველად შესულა ავგაროზის ოთახში, მისი სახიდან გამომკრთალი არაამქვეყნიური ნათლით გაოცებული მთავარი წინ მიგებებია და მიწამდე უცია თაყვანი. კარისკაცებს კი, რომელთათვისაც ეს ბრწყინვალება დაუნახავი დარჩა, ვერ გაუგიათ, რატომ მიაგო მათმა ხელისუფალმა ასეთი პატივი ღატაკ მწირს. თადეოზის ქადაგებას მრავალი სასწაული ახლდა თან (მათ შესახებ ავგაროზი წერდა სირიის მეფე ნერსეს). ნეტარმა მოციქულმა ედესაში ეკლესია დააფუძნა. ავგაროზს სურდა, იგი უხვად დაეჯილდოებინა, მაგრამ წმიდანმა საბოძვარზე უარი განაცხადა და სხვა ქალაქებს მიაშურა ქადაგებით. ბოლოს თადეოზი ფინიკიის ქალაქ ბირითში (ბეირუთში) ჩავიდა და მშვიდობით მიიცვალა ორმოცდაოთხი წლის ასაკში (ეს ცნობა ამოღებულია სლავური თვენიდან. სხვა წყაროების მოწმობით, წმიდა მამა ედესაში გარდაიცვალა, სომხური გადმოცემის მიხედვით კი - მრავალგვარი წამების შემდეგ მას პიტაზის ოლქში მახვილით მოჰკვეთეს თავი 50 წლის 21 დეკემბერს).

## ლიტერატურა
„წმიდანთა ცხოვრება“, ტომი III, თბილისი, 2001 წ. გვ. 198

კატეგორია:ქრისტეს სამოცდაათი მოციქული
კატეგორია:I საუკუნის ქრისტიანი წმინდანები
კატეგორია:დაბადების წელი უცნობია
კატეგორია:გარდაცვალების წელი უცნობია
საგოვანები

**საგოვანები** () — შიშველთესლოვან მცენარეთა კლასი. ხისებრი მცენარეებია. მათი ღერო ხშირად გორგლისებრია და ნიადაგშია ჩამალული, იშვიათად სვეტისებრია და 18-20 მ აღწევს. 3 მ-მდე სიგრძის გვიმრის მსგავსი ფრთისებრი ფოთლები ღეროს წვერზეა განლაგებული და ამით პალმას მოგვაგონებს. ორსახლიანი მცენარეებია.  მიკროსპოროფილები განლაგებულია მიკროსტრობილებზე — მამრობით გირჩებზე. მეგასპოროფილები ან ფოთლის მსგავსია, მაგრამ უფრო პატარა და უქლოროფილო, ან შეკრებილია მეგასტრობილებად — მდედრობით გირჩებად. 

საგოვანებს განეკუთვნება 9-10 გვარის 100-მდე სახეობა. გავრცელებულია ორივე ნახევარსფეროს ტროპიკულ და სუბტროპიკულ ზონაში. საგოვანები მცენარეთა უძველესი ჯგუფია.

## ლიტერატურა 
კატეგორია:საგოვანები
The Times

**„The Times“** — ყოველდღიური ეროვნული გაზეთი, რომელიც გამოიცემა დიდ ბრიტანეთში 1785 წლიდან. მაშინ იგი ცნობილი იყო „The Daily Universal Register“-ით.

„The Times“-სა და მისი დობილ გაზეთს, „The Sunday Times“-ს აქვეყნებს „Times Newspapers Limited“, „News International“-ის შვილობილი კომპანია. „News International“-ს სრულად ფლობს „News Corporation“ ჯგუფი რუპერ მარდოკის მეთაურობით.

The Times არის ორიგინალი „Times“ გაზეთი. ეს სახელი ბევრ სხვა გაზეთს აქვს გამოყენებული მსოფლიოს გარშემო, როგორებიცააა „New York Times“, „The Times of India“, „The Straits Times“, „The Times of Malta“ და „The Irish Times“. ჩრდილოეთ ამერიკაში, პრაქტიკულად, მას ხშირად მოიხსენიებენ „London Times“-ად ან „The Times of London“-ად.

## რესურსები ინტერნეტში
* ოფიციალური საიტი  

კატეგორია:გაერთიანებული სამეფოს გაზეთები
კატეგორია:ინგლისურენოვანი გაზეთები
კატეგორია:The Times
საგოს პალმები

**საგოს პალმები** — პალმები მეტროქსილონის (Metroxylon) გვარისა. მათი ღეროს სიმაღლე 8-12 მ, სისქე 0,5-1 მ აღწევს. 4-6 მ სიგრძის ფრთისებრი ფოთლები აქვს. ყვავილობს 15-20 წლისა და ნაყოფმსხმოიარობის შემდეგ მთლიანად იღუპება. 

15-მდე სახეობა გავრცელებულია ტაილანდიდან ახალ გვინეამდე. საგოს პალმების ღეროსაგან იღებენ სახამებელს (ერთი ღეროსაგან 110-160 კგ), გულგულისაგან ამზადებენ საგოს (ბურღულს). ღეროსა და ყუნწებს იყენებენ საშენ მასალად, ფოთლებს - მოსაწნავად. ყველაზე მეტი  ეკონომიკური მნიშვნელობა აქვს Metroxylon sagu-სა და Metroxylon rumphii-ს.

## ლიტერატურა
კატეგორია:პალმები
IGN

**IGN** (ყოფილი **Imagine Games Network**-ის აბრევიატურა) — სან-ფრანცისკოში დაფუძნებული მულტიმედიური სიახლეებისა და განხილვების საიტი, რომელიც ძირითადად ფოკუსირებას აკეთებს ვიდეო თამაშებზე. მისი კორპორაციული მშობელია **IGN Entertainment**, რომელიც ფლობს და აკონტროლებს საიტებს, როგორებიცაა GameSpy, GameStats, Rotten Tomatoes და AskMen.

IGN-ის მთავარი საიტი შეიცავს "არხებს". არსებობს პერსონალური კომპიუტერის თამაშების, Wii-ის, Nintendo DS-ის, Xbox 360-ის, PlayStation 2-ის, PlayStation 3-ის, PSP-ის, Xbox Live-ის, ვაილესის, Retro-სა და iPhone-ის თამაშების არხები. გარდა თამაშებისა, გვხვდება ფილმების, მუსიკის, ტექნოლოგიის, კომიქსების, წიგნების, სპორტის, ტელევიზიისა და სხვა არხები.

## რესურსები ინტერნეტში 
* ოფიციალური საიტი
* IGN ავსტრალია 
* IGN დიდი ბრიტანეთი 
* IGN-ის არხი YouTube-ზე

## სქოლიო
კატეგორია:IGN
კატეგორია:ინტერნეტ ფორუმები
კატეგორია:ვიდეო თამაშების სიახლეების საიტები
კატეგორია:ვიდეო თამაშების განხილვების საიტები
კატეგორია:ინტერნეტ კომპანიები
კატეგორია:ვიდეო თამაშების ინტერნეტ ფორუმები
ჩრდილოეთი ხორასანის ოსტანი

**ჩრდილოეთი ხორასანის ოსტანი** () — ირანის 31 ოსტანიდან ერთ-ერთი. ესაზღვრება ირანის 3 ოსტანი: ხორასან-რეზავი, სემნანი და გულისტანი. ჩრდილოეთ ხორასანს ესაზღვრება თურქმენეთი. ადმინისტრაციული ცენტრია ქალაქი ბოჯნურდი. ჩრდილოეთი ხორასანის ოსტანის მოსახლეობა შეადგენს 811,572 ადამიანს. 

ჩრდილოეთი ხორასანის ოსტანში საკმაოდ ბევრი ენაა გავრცელებული. მოსახლეობის ძირითადი ნაწილი საუბრობს: სპარსულ, თურქმენულ და ქურთულ ენებზე.

## ადმინისტრაციული დაყოფა 
ჩრდილოეთი ხორასანის ოსტანი იყოფა 6 შაჰრესტნად.

* მეჰელი და სემლაგჰენი
* ჯეჯარმი 
* ესპარაიანი
* ბოჯნურდი
* შირვანი
* ფარაოჯი

300px|centre

## რესურსები ინტერნეტში 
* The text of the law for division of Khorasan into three provinces (in Persian) 
* Cultural Heritage Foundation of Khorasan 
## სქოლიო
კატეგორია:ირანის ოსტანები